pythainlp/thaigov-v2-corpus-22032023 huggingface dataset:
วันศุกร์ที่ 25 มีนาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 18 – 24 มีนาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 18 – 24 มีนาคม 2565 พบการกระทำผิด จำนวน 564 คดี คิดเป็นเงินค่าปรับ 9.09 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 18 –24 มีนาคม 2565) พบว่ามีการกระทำผิด จำนวน 564 คดี คิดเป็นเงินค่าปรับ 9.09
ล้านบาท โดยแยกเป็น สุรา จำนวน 283 คดี ค่าปรับ 2.45 ล้านบาท ยาสูบ จำนวน 201 คดี ค่าปรับ 5.04 ล้านบาท ไพ่ จำนวน 17 คดี ค่าปรับ 0.17 ล้านบาท น้ำมันและผลิตภัณฑ์น้ำมัน จำนวน 22 คดี ค่าปรับ 0.17 ล้านบาท น้ำหอม จำนวน 1 คดี ค่าปรับ 0.06 ล้านบาท รถจักรยานยนต์ จำนวน 31 คดี ค่าปรับ 0.63 ล้านบาท และสินค้าอื่น ๆ จำนวน 9 คดี ค่าปรับ 0.57 ล้านบาท โดยมีของกลางแยกเป็นน้ำสุรา จำนวน 4,997.830 ลิตร ยาสูบ จำนวน 11,662 ซอง ไพ่ จำนวน 417 สำรับ น้ำมันและผลิตภัณฑ์น้ำมัน จำนวน 5,070.000 ลิตร น้ำหอม จำนวน 42 ขวด รถจักรยานยนต์ จำนวน 41 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 24 มีนาคม 2565 พบว่ามีการกระทำผิด จำนวน 13,418 คดี คิดเป็นเงินค่าปรับ 249.03 ล้านบาท โดยแยกเป็น สุรา จำนวน 7,088 คดี ค่าปรับ 64.81 ล้านบาท ยาสูบ จำนวน 4,726 คดี ค่าปรับ 124.18 ล้านบาท ไพ่ จำนวน 237 คดี ค่าปรับ 2.26 ล้านบาท น้ำมันและผลิตภัณฑ์น้ำมัน จำนวน 349 คดี ค่าปรับ 17.65 ล้านบาท น้ำหอม จำนวน 66 คดี ค่าปรับ 3.15 ล้านบาท รถจักรยานยนต์ จำนวน 647 คดี ค่าปรับ จำนวน 15.23 ล้านบาท และสินค้าอื่น ๆ จำนวน 305 คดี ค่าปรับ 21.75 ล้านบาท โดยมีของกลางแยกเป็นน้ำสุรา จำนวน 98,535.675 ลิตร ยาสูบ จำนวน 2,726,337 ซอง ไพ่ จำนวน 15,242 สำรับ น้ำมันและผลิตภัณฑ์น้ำมัน จำนวน 549,508.000 ลิตร น้ำหอม จำนวน 83,340 ขวด รถจักรยานยนต์ จำนวน 794 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/785-2565-18-24-2565-13
วันพฤหัสบดีที่ 4 สิงหาคม 2565
รองนายกฯ พลเอก ประวิตรฯ ประชุมคณะกรรมการบริหารจัดการทรัพยากรทางทะเลและชายฝั่งแห่งชาติ ครั้งที่ 2/2565 ดึงชุมชนชายฝั่งร่วมปลูกป่าชายเลน 3 แสนไร่ ใน 23 จังหวัด
พร้อมรับประโยชน์ 90 % ของคาร์บอนเครดิต มุ่งอนุรักษ์และป้องกันการกัดเซาะชายฝั่ง
วันนี้ (4 สิงหาคม 2565) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารจัดการทรัพยากรทางทะเลและชายฝั่งแห่งชาติ ครั้งที่ 2/2565 ผ่านระบบทางไกล (VTC) ณ ห้องประชุม มูลนิธิอนุรักษ์ป่ารอยต่อฯ เพื่อเร่งรัด ขับเคลื่อน และยกระดับการแก้ปัญหาการอนุรักษ์ทรัพยากรทางทะเลและชายฝั่ง โดยสรุปสาระสำคัญดังนี้
จากการประชุมดังกล่าว ที่ประชุมมีมติรับทราบ โครงการปลูกป่าชายเลน เพื่อประโยชน์จากคาร์บอนเครดิต ในประเด็นด้านการแบ่งปันผลประโยชน์จากคาร์บอนเครดิตระหว่างผู้พัฒนาโครงการและกรมทรัพยากรทางทะเลและชายฝั่ง (ทช.) ในสัดส่วน 90 : 10 โดย ทช. จะแบ่งให้องค์กรปกครองส่วนท้องถิ่นครึ่งหนึ่ง เพื่อให้ชุมชนใช้ในกิจกรรมการบริหารจัดการทรัพยากรทางทะเลและชายฝั่งในพื้นที่ โดยมีระยะเวลา 10 ปี ( 2566 - 2574 ) ในพื้นที่ 23 จังหวัด เนื้อที่ 300,000 ไร่ โดยมุ่งเป้า 6 พื้นที่ โดยเป็นพื้นที่พร้อมปลูกที่ผ่านการดำเนินการรื้อถอนสิ่งปลูกสร้าง ทำนากุ้ง ทำสวนปาล์ม พื้นที่เลนงอก พื้นที่ปรับปรุงสภาพป่าชายเลน รวมทั้งพื้นที่ป่าที่ชุมชนร่วมดูแล
ทั้งนี้ ที่ประชุมได้ร่วมพิจารณาและมีมติเห็นชอบการออกกฎกระทรวง กำหนดพื้นที่ป่าชายเลนอนุรักษ์ในพื้นที่จังหวัดตรังและจังหวัดพังงา มีสาระสำคัญคือ เป็นพื้นที่ป่าชายเลนอนุรักษ์และกำหนดมาตรการคุ้มครองพันธุ์ไม้ สัตว์ป่า พันธุ์พืชหายาก โดยผ่านกระบวนการมีส่วนร่วมของผู้มีส่วนได้เสีย เพื่อป้องกันและแก้ปัญหาการกัดเซาะชายฝั่งทะเล อีกทั้ง มีมติเห็นชอบการจัดทำแผนที่ข้อมูลวิชาการของระบบกลุ่มหาดประเทศไทย ปี 2565 - 2567 นำร่อง 11 กลุ่มหาด เพื่อประกอบการตัดสินใจแก้ปัญหาการกัดเซาะชายฝั่ง
รองนายกรัฐมนตรีกำชับให้กระทรวงทรัพยากรธรรมชาติและสิ่งแวดล้อม (ทส.) โดยกรมทรัพยากรทางทะเลและชายฝั่ง ให้ความสำคัญกับการสร้างความเข้าใจและดึงชุมชนชายฝั่งทะเลเข้ามามีส่วนร่วมปลูกป่าชายเลนในทุกขั้นตอน และต้องให้ชุมชนได้รับประโยชน์ไปพร้อมกันอย่างแท้จริง ทั้งการสร้างงาน สร้างรายได้ และการจ้างงานในพื้นที่ โดยเฉพาะให้ดึงสถาบันการศึกษาในพื้นที่ ร่วมให้ความรู้กับเด็กและเยาวชน รวมทั้งชุมชนไปพร้อมกัน เพื่อการอนุรักษ์ทรัพยากรในพื้นที่แบบมีส่วนร่วมที่มุ่งความยั่งยืน
รองนายกรัฐมนตรียังกล่าวเน้นย้ำว่า เมื่อมีการใช้ประโยชน์ทางทะเล จึงจำเป็นต้องต้องมีการคืนประโยชน์ให้ทะเล เร่งอนุรักษ์และฟื้นฟูคู่ขนานกันไป โดยยังมีงานสำคัญที่ต้องช่วยกันเร่งรัดดำเนินการให้บรรลุผลสำเร็จในหลายเรื่อง โดยเฉพาะการประกาศพื้นที่คุ้มครองทางทะเลและชายฝั่ง การแก้ปัญหาขยะทะเลในฐานะผู้นำกลุ่มอาเซียน และการขับเคลื่อนการดำเนินการภายใต้ทศวรรษแห่งมหาสมุทร ที่ประเทศไทยได้รับการคัดเลือกเป็นที่ตั้งสำนักงานประสานทศวรรษแห่งมหาสมุทร จึงขอให้ ทส. เร่งรัดผลักดันให้มีความชัดเจนและเป็นรูปธรรมโดยเร็ว
วันพฤหัสบดีที่ 31 มีนาคม 2565
ดร.ณพศิษฏ์ จักรพิทักษ์ นั่งเก้าอี้กรรมการผู้อำนวยการใหญ่ คนที่ 10 ของบริษัท วิทยุการบินแห่งประเทศไทย จำกัด
ได้ดำเนินการสรรหากรรมการผู้อำนวยการใหญ่ ตามขั้นตอนที่กำหนดไว้ตามพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2518 และแก้ไขเพิ่มเติม แนวทางการสรรหาที่กระทรวงการคลังกำหนด
บริษัท วิทยุการบินแห่งประเทศไทย จำกัด (บวท.) กระทรวงคมนาคม ได้ดำเนินการสรรหากรรมการผู้อำนวยการใหญ่ ตามขั้นตอนที่กำหนดไว้ตามพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2518 และแก้ไขเพิ่มเติม แนวทางการสรรหาที่กระทรวงการคลังกำหนด ตั้งแต่เดือนพฤศจิกายน 2564 ที่ผ่านมา บัดนี้การดำเนินการสรรหาได้แล้วเสร็จ โดยได้ ดร.ณพศิษฏ์ จักรพิทักษ์ มาดำรงตำแหน่งกรรมการผู้อำนวยการใหญ่ บริษัท วิทยุการบินแห่งประเทศไทย จำกัด
นายระพี ผ่องบุพกิจ ประธานกรรมการบริษัท วิทยุการบินแห่งประเทศไทย จำกัด เปิดเผยว่า จากการประชุมคณะกรรมการบริษัทฯ ครั้งที่ 3/2565 เมื่อวันที่ 31 มีนาคม 2565 ที่ประชุมมีมติเห็นชอบผลการสรรหา กอญ.บวท. ให้ ดร.ณพศิษฏ์ จักรพิทักษ์ ดำรงตำแหน่ง กอญ.บวท. คนที่ 10 ของ บวท. ซึ่งได้มีการลงนามสัญญาจ้างในวันเดียวกัน โดยมีผลตั้งแต่วันที่ 1 เมษายน 2565
ดร.ณพศิษฏ์ จักรพิทักษ์ เป็นผู้มีความรู้ความสามารถทางด้านวิศวกรรม และ นวัตกรรมดิจิทัล จบการศึกษาระดับปริญญาเอก คณะวิศวกรรมศาสตร์ สาขาวิชาวิศวกรรมไฟฟ้า จากสถาบัน University of Strathclyde ประเทศสกอตแลนด์ ทำงานอยู่ในแวดวงนักวิจัยและพัฒนา ซึ่งก่อนเข้าสมัครสรรหาเป็น กอญ.บวท. ดำรงตำแหน่งคณบดี วิทยาลัยนานาชาตินวัตกรรมดิจิทัล มหาวิทยาลัยเชียงใหม่ นอกจากนั้นยังทำหน้าที่เป็นที่ปรึกษาและกรรมการในองค์กรต่าง ๆ อาทิ เป็นกรรมการในมูลนิธิสถาบันเพื่อพัฒนานวัตกรรม เป็นกรรมการบริษัท ท่าอากาศยานไทย ท่าฟ่า โอเปอร์เรเตอร์ จำกัด
การเข้ารับตำแหน่ง กอญ.บวท. ของ ดร.ณพศิษฏ์ ในครั้งนี้ นับเป็นความท้าทายอย่างยิ่ง เนื่องจากปัจจุบันอุตสาหกรรมการบินทั่วโลกต่างได้รับผลกระทบจากการระบาดของโรคติดเชื้อไวรัส COVID-19 ซึ่ง บวท. เองก็เป็นหนึ่งในหน่วยงานการบินที่ได้รับผลกระทบดังกล่าวอย่างหนักในช่วง 2 - 3 ปี ที่ผ่านมา อย่างไรก็ตามด้วยความรู้ความสามารถของ กอญ.บวท. คนใหม่ สร้างความเชื่อมั่นได้ว่า จะนำพาองค์กรก้าวพ้นจากวิกฤติ และสามารถบริหารจัดการให้เกิดการพัฒนาและต่อยอดนวัตกรรมใหม่ๆ จากความเชี่ยวชาญเฉพาะทางของบุคลากร บวท. เพื่อให้เกิดประโยชน์ต่อองค์กรและอุตสาหกรรมการบินของประเทศในภาพรวม
วันอังคารที่ 24 พฤษภาคม 2565
รมว.เฉลิมชัย นำทีมกระทรวงเกษตรฯ เข้าพบนายกรัฐมนตรี ประชาสัมพันธ์กิจกรรม “วันดื่มนมโลก ประจำปี 2565 (World Milk Day 2022)”
เชิญชวนคนไทยให้หันมาดื่มนม เพื่อสุขภาพที่ดี พร้อมร่วมสร้างความเข้มแข็งและยั่งยืนให้เกษตรกรโคนมไทย
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วย นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ดร.ทองเปลว กองจันทร์ ปลัดกระทรวงเกษตรและสหกรณ์ ผู้บริหารกระทรวงเกษตรและสหกรณ์ ผู้แทนองค์การส่งเสริมกิจการโคนมแห่งประเทศไทย (อ.ส.ค.) ผู้แทนผู้ประกอบการผลิตภัณฑ์นม ประธานชุมนุมสหกรณ์โคนมแห่งประเทศไทย จำกัด และผู้ช่วยอธิการบดีฝ่ายบริหาร มหาวิทยาลัยเกษตรศาสตร์ เข้าพบ พล.อ.ประยุทธ์ จันทร์โอชา นายกรัฐมนตรี ณ บริเวณโถงกลาง ตึกสันติไมตรี ทำเนียบรัฐบาล เพื่อประชาสัมพันธ์กิจกรรม “วันดื่มนมโลก ประจำปี 2565 (World Milk Day 2022)” พร้อมทั้งกล่าวเชิญชวนคนไทยทุกเพศ ทุกวัย หันมาดื่มนมให้มากยิ่งขึ้น เพื่อสุขภาพที่ดีของประชาชน และยังเป็นส่วนสำคัญในการสร้างความเข้มแข็ง ความยั่งยืนให้กับเกษตรกรโคนมไทยได้อีกด้วย พร้อมขอบคุณหน่วยงานที่เกี่ยวข้องและกำชับขอให้ช่วยกันดำเนินการขับเคลื่อนตามนโยบายของรัฐบาล โดยให้ความสำคัญตั้งแต่กระบวนการผลิต การแปรรูป ช่องทางการจัดจำหน่ายและการส่งออก เพื่อดูแลเกษตรกรโคนมไทยอย่างครอบคลุมและทั่วถึงทุกด้าน
จากนั้นนายกรัฐมนตรีได้เดินเยี่ยมชมกิจกรรมร้านนมหน้าฟาร์ม ซึ่งเป็นธุรกิจชุมชนบนฐานวิถีชีวิตใหม่ที่มีการเปิดจำหน่ายนม การฝึกอบรมหลักสูตรร้านและการส่งเสริมการขาย เป็นศูนย์เรียนรู้ผลิตภัณฑ์นมที่ส่งเสริมการผลิตนมตลอดห่วงโซ่ที่มีคุณภาพได้มาตรฐาน อีกทั้งยังมีส่วนในการขับเคลื่อนเศรษฐกิจในระดับชุมชน และเป็นร้านที่คนในชุมชนเข้าถึงได้ง่าย ผลิตภัณฑ์นมราคาไม่แพง ซึ่งจะเป็นแนวทางการรณรงค์ให้คนไทยดื่มนมมากขึ้นได้อีกทางหนึ่ง และได้เยี่ยมชมการส่งเสริมการบริโภคนมอย่างยั่งยืน Milk Corner ร้านจำหน่ายผลิตภัณฑ์นม เพื่อให้ประชาชนทั่วไปได้เข้าถึงการดื่มนมและส่งเสริมการดื่มนมอย่างต่อเนื่อง ซึ่งเป็นการดำเนินงานเพื่อมุ่งสู่การเป็นธุรกิจแนวใหม่ตามโมเดล BCG สนับสนุนการขับเคลื่อนตามนโยบายของรัฐบาล โดยการสร้างสรรค์นวัตกรรมนมเพื่อพัฒนาต่อยอดเป็นผลิตภัณฑ์ที่มีมูลค่าและคุณค่าสูงขึ้น อันจะเกิดประโยชน์แก่ผู้บริโภคต่อไป
วันพฤหัสบดีที่ 21 เมษายน 2565
​โฆษกรัฐบาลเผย “นายกฯ” ห่วงเด็ก ๆ ช่วงปิดเทอมใหญ่ มีโอกาสบาดเจ็บจากอุบัติเหตุตกน้ำ/จมน้ำ ขอผู้ปกครองดูแลบุตรหลานใกล้ชิด เน้นการป้องกัน ฝึกว่ายน้ำให้เด็กมีพื้นฐานช่วยเหลือตัวเองได้
​โฆษกรัฐบาลเผย “นายกฯ” ห่วงเด็ก ๆ ช่วงปิดเทอมใหญ่ มีโอกาสบาดเจ็บจากอุบัติเหตุตกน้ำ/จมน้ำ ขอผู้ปกครองดูแลบุตรหลานใกล้ชิด เน้นการป้องกัน ฝึกว่ายน้ำให้เด็กมีพื้นฐานช่วยเหลือตัวเองได้ขณะเกิดเหตุ แนะสวมเสื้อชูชีพ/ห่วงยางเพื่อความปลอดภัยก่อนลงเล่นน้ำ
วันที่ 21 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบข้อมูลการเฝ้าระวังของกรมควบคุมโรค ระบบรายงานผู้บาดเจ็บหรือเสียชีวิตจากการตกน้ำ จมน้ำ ระหว่างวันที่ 1 มกราคม - 30 มีนาคม 2565 พบเหตุการณ์เด็กอายุต่ำกว่า 15 ปี จมน้ำรวมทั้งหมด 64 เหตุการณ์ เสียชีวิต 57 ราย บาดเจ็บ 13 ราย แหล่งน้ำที่เกิดเหตุการณ์มากที่สุด ได้แก่ คลอง แม่น้ำ แหล่งน้ำที่ใช้ในเกษตรกรรม ทะเล และสระว่ายน้ำ ตามลำดับ ลักษณะเหตุการณ์ที่พบบ่อยได้แก่ เด็กลงเล่นน้ำโดยไม่แจ้งผู้ปกครองหรือไม่มีผู้ปกครองดูแลใกล้ชิดตลอดเวลา อุบัติเหตุพลัดตกแหล่งน้ำที่ไม่มีขอบกั้น และเล่นน้ำในบริเวณที่มีคลื่นลมแรง ซึ่งนายกรัฐมนตรีมีความห่วงใยในชีวิตของเด็กทุกคน โดยเฉพาะเด็กที่อยู่ในพื้นที่ต่างจังหวัด เนื่องจากขณะนี้เป็นช่วงปิดเทอมใหญ่ที่เด็ก ๆ อาศัยอยู่ที่บ้านเป็นหลัก ประกอบกับสภาพอากาศร้อน เด็กอาจชวนกันไปเล่นน้ำตามแหล่งน้ำธรรมชาติ แหล่งน้ำที่ใช้ในการเกษตร หรือบ่อน้ำชุมชน จึงอาจมีความเสี่ยงเหตุการณ์เด็กได้รับบาดเจ็บจากอุบัติเหตุตกน้ำหรือจมน้ำ ในกลุ่มเด็กอายุน้อยกว่า 15 ปี มากขึ้นได้ พร้อมเตือนให้ผู้ปกครองระวังดูแลบุตรหลานอย่างใกล้ชิด
โฆษกประจำสำนักนายกรัฐมนตรี กล่าวอีกว่า นายกรัฐมนตรีไม่ต้องการเห็นภาพการเสียชีวิตจากการจมน้ำในช่วงปิดเทอมใหญ่ โดยได้ กำชับให้องค์กรปกครองส่วนท้องถิ่น เทศบาล อบต. ที่มีแหล่งน้ำธรรมชาติอยู่ในพื้นที่ของตนเอง ต้องพยายามควบคุมพื้นที่เสี่ยง รวมทั้งบุคลากรสาธารณสุขในพื้นที่ต้องร่วมกับชุมชนสำรวจแหล่งน้ำเสี่ยง จัดการแหล่งน้ำให้ปลอดภัย เช่น การสร้างรั้วกั้น ป้ายเตือน เตรียมอุปกรณ์ช่วยคนตกน้ำไว้บริเวณแหล่งน้ำเสี่ยง และให้ความรู้เรื่องแหล่งน้ำเสี่ยง การป้องกัน และการปฏิบัติตัวเมื่อพบคนตกน้ำ หรือจมน้ำให้กับประชาชน รวมถึงเน้นย้ำโรงเรียนให้ความรู้เรื่องดังกล่าวกับนักเรียนอย่างต่อเนื่องตามบริบทพื้นที่ ให้ทุกพื้นที่ทั่วประเทศร่วมมือกันลดปัญหาเด็กจมน้ำเสียชีวิตในช่วงปิดเทอมให้เป็นศูนย์ ลดความสูญเสียให้ได้ เพราะเด็ก ๆ คือบุตรหลานของเราทุกคน
“นายกรัฐมนตรีห่วงใยในช่วงฤดูร้อนนี้ที่เด็กกับน้ำมักเป็นของคู่กัน พร้อมย้ำว่าการป้องกันเหตุการณ์เด็กจมน้ำต้องอาศัยความร่วมมือจากทุกภาคส่วน ผู้ปกครองควรดูแลความปลอดภัยเด็กอย่างใกล้ชิด ช่วยกันตรวจตรา คอยให้คำชี้แนะ เตือนบุตรหลานของตัวเองอยู่เสมอ เน้นย้ำไม่ให้เด็กไปเล่นน้ำตามลำพัง ไม่ไปตรงบริเวณห้ามเล่นน้ำ เช่น แหล่งน้ำลึก มีคลื่นลมแรง เป็นต้น รวมทั้งขอให้ผู้ปกครองเห็นความสำคัญในเรื่องการว่ายน้ำ ให้เด็กมีพื้นฐานการเอาตัวรอดขณะตกน้ำ หากผู้ปกครองสามารถที่จะให้บุตรหลานฝึกว่ายน้ำ ร่วมกับการขอความช่วยเหลือ สวมอุปกรณ์ป้องกันก่อนลงเล่นน้ำ เช่น เสื้อชูชีพหรือห่วงยาง ก็จะเป็นตัวช่วยอย่างดีหากเกิดเหตุการณ์จมน้ำขึ้น สิ่งสำคัญที่สุดคือต้องเน้นเรื่องการป้องกัน ให้ความรู้เด็ก ให้ช่วยเหลือตัวเองได้ขณะเกิดเหตุ” นายธนกรกล่าว
วันจันทร์ที่ 27 มิถุนายน 2565
รมว.อว. มอบนโยบายแก่ผู้บริหารสถาบันวิทยาลัยชุมชน ผลักดันหลักสูตร Non Degree
รมว.อว. มอบนโยบายแก่ผู้บริหารสถาบันวิทยาลัยชุมชน ผลักดันหลักสูตร Non Degree
16 มิถุนายน 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อม ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม (ปอว.) ร่วมประชุมมอบนโยบายแก่ผู้บริหารจากสถาบันวิทยาลัยชุมชนทั่วประเทศ ณ ห้องประชุมชั้น 4 อาคารพระจอมเกล้า สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
โดย ศ.(พิเศษ) ดร.เอนก เหล่าธรรมทัศน์ ได้มอบนโยบายเป็นประเด็นสำคัญ ดังนี้
1. อยากให้ทางสถาบันฯ ติดตามข่าวสารของ กระทรวง อว. อย่างสม่ำเสมอ ทั้งในเรื่องของนโยบาย โครงการ กฎเกณฑ์ใหม่ ๆ โดยเฉพาะการปฏิรูปการอุดมศึกษา ทางกระทรวง อว. จะพยายามลดช่องว่างของสถาบันการศึกษาให้ลดลง
2. อยากให้ทางสถาบันฯ มีการเชื่อมต่อกับชุมชน รับใช้ชุมชนให้มาก พร้อมกับให้ชุมชนมีส่วนร่วมกับสถาบันฯ ให้มากขึ้น โดยใช้จุดแข็งของชุมชนในแต่ละพื้นที่ให้เป็นประโยชน์ อย่าพยายามเลียนแบบสถาบันอุดมศึกษา อยากให้สร้างหลักสูตร Non Degree Education ที่คล่องตัวที่สุด เป็นหลักสูตรที่ประชาชนต้องการเรียน สามารถนำไปใช้ในการทำงานได้จริง
3. อยากให้ทางสถาบันฯ มีบทบาทด้านเศรษฐกิจเชิงสร้างสรรค์ให้มากขึ้น สามารถเปิดเป็นหลักสูตร เช่น งานฝีมือด้านต่าง ๆ หรือสามารถผลักดันเป็นวิทยาลัยช่างศิลป์ท้องถิ่น โดยสร้างเป็นศิลป์ของชุมชนแต่ละพื้นที่ขึ้นมา สร้างบรรยากาศให้ประชาชนเห็นว่าเราสามารถเรียนรู้ได้ตลอดชีวิต
4. อยากให้ทางสถาบันฯ เป็นผู้เก็บ Community Data ให้มากที่สุด โดยไม่ใช่แค่การวัดเชิงปริมาณอย่างเดียว ทางกระทรวง อว. ก็จะช่วยลงพื้นที่เก็บข้อมูลคู่ขนานไปด้วย และฟื้นฟูความหลากทางวัฒนธรรมขึ้นมา นอกจากนี้ก็อย่างลืมที่จะฟื้นฟูความหลากหลายทางชีวภาค พร้อมรับการเปลี่ยนแปลงของสถานการณ์โลก
5. เรื่องตำแหน่งทางวิชาการ ทางผู้สอนสามารถขอตำแหน่งโดยไม่ต้องเขียนตำรา ไม่ต้องทำงานวิจัย สิ่งที่ทำให้ชุมชนสามารถขอตำแหน่งวิชาการได้โดยตรง ใช้ความสามารถที่ตนเองถนัดมาขอตำแหน่งทางวิชาการ โดยอยากให้แต่ละสถาบันฯ มี ผศ., รศ. และ ศ. กันให้มากที่สุด โดยทางกระทรวง อว. ก็ได้ปรับให้ตามความเหมาะสมของแต่ละสถาบัน
6. อยากให้ทางสถาบันฯ รักษาความหลากหลายทางวัฒนธรรม เช่น เรื่องการฟื้นฟูการนวดของแต่ละพื้นที่ โดยทางกระทรวง อว. จะนำหน่วยงานที่ให้ทุนเข้าไปสนับสนุน เรื่องกีฬามวย ก็อยากให้ฟื้นฟูมวยของแต่ละภาค แต่ละพื้นที่ นอกจากนี้ยังรวมไปถึงอาหาร เสื้อผ้า และการท่องเที่ยวเชิงวัฒนธรรม
วันเสาร์ที่ 9 เมษายน 2565
เขตสุขภาพที่ 10 ขับเคลื่อนงานกัญชาทางการแพทย์ จับกัญชากับสถานที่ท่องเที่ยวเป็นจุดเด่นพัฒนาเศรษฐกิจสุขภาพ
รองนายกรัฐมนตรีและรัฐมนตรีว่าการการกระทรวงสาธารณสุขเปิดประชุมวิชาการกัญชาทางการแพทย์ เขตสุขภาพที่ 10 “มุกศรีโสธรเจริญราชธานี” ภายใต้แนวคิด “หายเจ็บ หายจน รวมพล คนรักกัญ” เน้นนโยบายพัฒนาด้านเศรษฐกิจสุขภาพ
รองนายกรัฐมนตรีและรัฐมนตรีว่าการการกระทรวงสาธารณสุขเปิดประชุมวิชาการกัญชาทางการแพทย์ เขตสุขภาพที่ 10 “มุกศรีโสธรเจริญราชธานี” ภายใต้แนวคิด “หายเจ็บ หายจน รวมพล คนรักกัญ” เน้นนโยบายพัฒนาด้านเศรษฐกิจสุขภาพ เชื่อมต่อสถานที่ปลูก ผลิตกัญชา กัญชง กับสถานที่ท่องเที่ยวที่มีชื่อเสียงของแต่ละจังหวัด สร้างรายได้ให้คนในพื้นที่
วันนี้ (9 เมษายน 2565) ที่อาคารสถาบันภาษา ศิลปะและวัฒนธรรม มหาวิทยาลัยราชภัฏศรีสะเกษ จ.ศรีสะเกษ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมวิชาการกัญชาทางการแพทย์ เขตสุขภาพที่ 10 โดยมีผู้บริหารกระทรวงสาธารณสุข หน่วยงานภาครัฐ เอกชน อสม.และประชาชนเข้าร่วมงานจำนวนมาก
นายอนุทินกล่าวว่า กระทรวงสาธารณสุขมองเห็นศักยภาพของพืชกัญชาที่สามารถนำมาใช้ทางการแพทย์ได้ เป็นการส่งเสริมทางเลือกในการรักษาให้กับประชาชน รวมถึงเป็นพืชเศรษฐกิจชนิดใหม่ให้เกษตรกรปลูกเพื่อสร้างรายได้ให้กับครัวเรือน จากการประชุมวิชาการกัญชาทางการแพทย์ในหลายเขตสุขภาพที่ผ่านมาพบว่ามีการพัฒนาในทิศทางที่ดีเป็นอย่างมาก นอกจากเป็นยารักษายังต่อยอดเป็นผลิตภัณฑ์อื่นๆ ทั้งอาหาร เครื่องสำอาง ผลิตภัณฑ์สุขภาพ สำหรับเขตสุขภาพที่ 10 “มุกศรีโสธรเจริญราชธานี” มีจุดเด่น คือ มีนโยบายพัฒนาด้านเศรษฐกิจสุขภาพ นำกัญชากับสถานที่ท่องเที่ยวมาเป็นจุดขาย โดยจัดทำเส้นทางท่องเที่ยวเชิงสุขภาพเชื่อมต่อสถานที่ปลูก ผลิตกัญชา กัญชง กับสถานที่ท่องเที่ยวที่มีชื่อเสียงของแต่ละจังหวัด เช่น วัดสิรินธรวรารามภูพร้าว กับ ด่านช่องเม็ก อ.สิรินธร จ.อุบลราชธานี, ไร่กัญชามาทวีฟาร์ม กับผามออีแดง อ.กันทรลักษ์ จ.ศรีสะเกษ, ออร์แกนิค คาเฟ่ กาแฟสายสุขภาพ อ.เลิงนกทา จ.ยโสธร , ศูนย์แพทย์แผนไทยและแหล่งปลูกกัญชา กับพระเหลาเทพนิมิต อ.พนา จ.อำนาจเจริญ และโรงงานสมุนไพร กับ ทุ่งกังหันลม อ.นิคมคำสร้อย จ.มุกดาหาร เป็นต้น ช่วยกระตุ้นเศรษฐกิจในชุมชน และในจังหวัดได้อย่างมาก
ด้านนพ.ณรงค์ สายวงศ์ รองปลัดกระทรวงสาธารณสุข กล่าวว่า เขตสุขภาพที่ 10 ประกอบด้วย 5 จังหวัด ได้แก่ จ.มุกดาหาร จ.ศรีสะเกษ จ.ยโสธร จ.อำนาจเจริญ และ จ.อุบลราชธานี มีโรงพยาบาลภาครัฐและคลินิกกัญชาทางการแพทย์ภาคเอกชน เปิดให้บริการรวม 68 แห่ง ช่วยให้ผู้ป่วยเข้าถึงการรักษาด้วยยากัญชาได้อย่างปลอดภัย โดยตั้งแต่ตุลาคม ถึงธันวาคม ปีที่ผ่านมาโรงพยาบาลภาครัฐในเขตสุขภาพฯ ให้การรักษาผู้ป่วยด้วยยากัญชารวม 4,537 ราย เป็นแผนไทย 4,202 ราย และแผนปัจจุบัน 335 ราย ปัจจุบันได้ส่งเสริมให้มีการนำกัญชามาใช้ประโยชน์ในเชิงเศรษฐกิจมากขึ้นโดยมีวิสาหกิจชุมชนที่ได้รับอนุญาตปลูกกัญชาแล้ว 11 แห่ง อยู่ระหว่างการขออนุญาต 19 แห่ง และแสดงเจตจำนงขอปลูกอีก 17 แห่ง มีสถานที่ผลิตตำรับยากัญชาที่ได้รับอนุญาต 2 แห่ง เป็นภาครัฐ 1 แห่ง คือ โรงพยาบาลพนา จ.อำนาจเจริญ และภาคเอกชน 1 แห่ง คือ วัดสิรินธรวรารามภูพร้าว จ.อุบลราชธานี
***************************************** 9 เมษายน 2565
วันจันทร์ที่ 20 มิถุนายน 2565
รมว.เฮ้ง ห่วงลูกจ้าง ร้านดารุมะ ซูชิ ถูกลอยแพ สั่ง กสร. เร่งตรวจสอบช่วยคุ้มครองสิทธิโดยด่วน
รัฐมนตรีว่าการกระทรวงแรงงาน ห่วงใยลูกจ้าง “ร้านดารุมะ ซูชิ” ที่ถูกลอยแพทั้ง 27 สาขา สั่งกรมสวัสดิการและคุ้มครองแรงงานและหน่วยงานในสังกัด เร่งตรวจสอบช่วยเหลือคุ้มครองให้ลูกจ้างได้รับสิทธิประโยชน์ตามกฎหมายโดยด่วน
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีที่มีกระแสข่าวว่า ร้านซูซิแห่งหนึ่งประกาศปิดร้านอย่างไม่มีกำหนด ทำให้พนักงานในร้านถูกลอยแพไม่ได้รับเงินเดือน ผมจึงได้สั่งการให้กรมสวัสดิการและคุ้มครองแรงงาน (กสร.) ส่งพนักงานตรวจแรงงานเข้าตรวจสอบหาข้อเท็จจริงทันที เบื้องต้นได้รับข้อมูลทราบว่า ร้านดังกล่าวชื่อ ร้านดารุมะ ซูชิ ได้จดทะเบียนในนามบริษัท ดารุมะ ซูชิ จำกัด มีสำนักงานใหญ่ตั้งอยู่ที่เขตบางเขน กรุงเทพมหานคร ประกอบกิจการ ร้านอาหารญี่ปุ่น ได้เปิดให้บริการอยู่ในกรุงเทพมหานคร และจังหวัดใกล้เคียงรวมทั้งสิ้นจำนวน 27 สาขา ซึ่งในปัจจุบันร้านทุกสาขาได้ปิดให้บริการอย่างไม่มีกำหนดแล้ว โดยในวันที่ 20 มิถุนายน 2565 นี้ พนักงานตรวจแรงงาน สำนักงานสวัสดิการและคุ้มครองแรงงานท้องที่ที่ร้านสาขาของร้านดารุมะ ซูชิตั้งอยู่ จะเข้าไปตรวจสอบหาข้อเท็จจริงเพิ่มเติม
นายสุชาติกล่าวต่อว่า ผมยังได้สั่งการให้หน่วยงานในสังกัดกระทรวงแรงงาน เข้าช่วยเหลือลูกจ้างร้านซูซิดังกล่าวทุกสาขา โดยจะเข้าไปให้คำปรึกษาข้อกฎหมาย และสิทธิประโยชน์ต่างๆ ที่ลูกจ้างพึงได้รับตามกฎหมายคุ้มครองแรงงาน และกฎหมายประกันสังคม พร้อมทั้งเตรียมตำแหน่งงานว่างรองรับกรณีลูกจ้างมีความประสงค์จะหางานใหม่ หรือหากลูกจ้างต้องการเปลี่ยนสายงานหรือเพิ่มทักษะด้านอาชีพก็สามารถเข้ารับการฝึกอบรมเพื่อพัฒนาทักษะฝีมือแรงงานได้ทันที
ด้านนายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า กรณีดังกล่าว การที่นายจ้างไม่ให้ลูกจ้างเข้าทำงานและไม่จ่ายค่าจ้างให้ เหตุเพราะนายจ้างไม่สามารถดำเนินกิจการต่อไปได้ ถือเป็นการเลิกจ้าง โดยลูกจ้างมีสิทธิได้รับค่าจ้างค้างจ่าย ค่าชดเชย สินจ้างแทนการบอกกล่าวล่วงหน้า และเงินอื่นตามที่ตกลงกับนายจ้าง
ทั้งนี้ ลูกจ้างที่ได้รับผลกระทบจากกรณีดังกล่าว สามารถเข้ามายื่นคำร้อง คร.7 และยื่นคำขอรับเงินสงเคราะห์จากกองทุนสงเคราะห์ลูกจ้างต่อพนักงานตรวจแรงงานได้ที่สำนักงานสวัสดิการและคุ้มครองแรงงานในพื้นที่ที่ลูกจ้างปฏิบัติงานอยู่ หรือโทรสายด่วนกระทรวงแรงงาน 1506 กด 3 หรือ 1546 กรมสวัสดิการและคุ้มครองแรงงาน
วันอังคารที่ 12 ตุลาคม 2564
บขส. เปิดให้บริการเส้นทางเดินรถภาคอีสานเพิ่มเป็น 22 เส้นทาง เริ่ม 15 ตุลาคมนี้
รองรับการเดินทางของประชาชน และเตรียมพร้อมสนับสนุนนโยบายเปิดประเทศรับนักท่องเที่ยว ย้ำทุกเที่ยววิ่งคุมเข้มความปลอดภัยและปฏิบัติตามมาตรการป้องกัน COVID-19
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม กล่าวว่า จากการที่รัฐบาลมีนโยบายเดินหน้าเตรียมเปิดประเทศรับการท่องเที่ยว ในวันที่ 1 พฤศจิกายน 2564 อีกทั้งประชาชนเริ่มมีความมั่นใจและกลับมาเดินทางด้วยรถโดยสารสาธารณะเพิ่มขึ้น ภายหลังจากที่รัฐบาลมีมาตรการผ่อนคลายออกมาอย่างต่อเนื่อง ดังนั้นเพื่ออำนวยความสะดวกให้แก่ผู้ใช้บริการ บขส. จึงได้เพิ่มเส้นทางการเดินรถและเที่ยววิ่งในเส้นทางภาคตะวันออกเฉียงเหนือและภาคตะวันออก จากเดิมให้บริการ 10 เส้นทาง เป็น 22 เส้นทาง เริ่มให้บริการตั้งแต่วันที่ 15 ตุลาคม 2564 เป็นต้นไป อาทิ เส้นทางกรุงเทพฯ - บุณฑริก กรุงเทพฯ - หนองบัวลำภู กรุงเทพฯ - หนองบัวลำภู - นาวัง กรุงเทพฯ - นครพนม กรุงเทพฯ - สกลนคร - นาแก กรุงเทพฯ - เลย - เชียงคาน กรุงเทพฯ - สุรินทร์ กรุงเทพฯ - บุรีรัมย์ กรุงเทพฯ - กระนวน - บ้านแพง กรุงเทพฯ - กุดชุม -  ธาตุพนม กรุงเทพฯ - เดชอุดม - อุบลราชธานี กรุงเทพฯ - มุกดาหาร กรุงเทพฯ - รัตนบุรี กรุงเทพฯ - โขงเจียม กรุงเทพฯ - นาเชือก - ร้อยเอ็ด กรุงเทพฯ - จันทบุรี - ตราด และกรุงเทพฯ - สระบุรี เป็นต้น
ทั้งนี้ ผู้ใช้บริการสามารถจองตั๋วล่วงหน้าเดินทางกับ บขส. ได้ผ่าน Website บขส. https://tcl99web.transport.co.th/Home ร้าน 7-Eleven เคาน์เตอร์เซอร์วิสทุกสาขา หรือตัวแทนจำหน่ายตั๋วของ บขส. และสามารถชำระค่าโดยสาร บขส. โดยใช้สิทธิ์โครงการคนละครึ่ง ผ่านแอปพลิเคชัน “เป๋าตัง” ได้  โดยสิทธิ์ดังกล่าวไม่สามารถใช้กับการจองตั๋วล่วงหน้าได้ และไม่สามารถยกเลิก คืน เปลี่ยนแปลงตั๋วได้ทุกกรณี รวมทั้งผู้โดยสารที่ฉีดวัคซีนครบ 2 เข็ม สามารถใช้สิทธิ์รับส่วนลดค่าโดยสาร 20% (ไม่รวมค่าธรรมเนียม)  จำกัดจำนวนที่นั่งต่อเที่ยววิ่ง ได้จนถึงวันที่ 31 ตุลาคม 2564 สอบถามรายละเอียดเพิ่มเติมได้ที่ช่องจำหน่ายตั๋ว รถโดยสารของ บขส. ทั่วประเทศ และ Call Center 1490 เรียก บขส. ตลอด 24 ชั่วโมง
กรรมการผู้จัดการใหญ่ บขส. กล่าวเพิ่มเติมว่า บขส. พร้อมให้บริการด้วยรถโดยสารที่มีคุณภาพ ได้มาตรฐานความปลอดภัยด้านสุขอนามัย SHA และได้จัดการเดินรถตามประกาศของ ศบค. และกรมการขนส่งทางบก เช่น จัดที่นั่งรองรับผู้โดยสารไม่เกินร้อยละ 75 ของจำนวนที่นั่งทั้งหมด ห้ามรับประทานอาหารบนรถ ทั้งนี้ขอความร่วมมือผู้ใช้บริการ ปฏิบัติตามมาตรการสาธารณสุข D-M-H-T-T-A อย่างเคร่งครัด และต้องสแกนแอปพลิเคชันไทยชนะหรือหมอชนะ ก่อนและหลังใช้บริการ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกำหนด
วันอาทิตย์ที่ 10 เมษายน 2565
รองปลัดฯ ภานุวัฒน์ ได้รับเกียรติเป็นวิทยากรบรรยายในหลักสูตร TEPCoT รุ่นที่ 14
รองปลัดฯ ภานุวัฒน์ ได้รับเกียรติเป็นวิทยากรบรรยายในหลักสูตร TEPCoT รุ่นที่ 14
รองปลัดฯ ภานุวัฒน์ ได้รับเกียรติเป็นวิทยากรบรรยายในหลักสูตร TEPCoT รุ่นที่ 14
วันที่ 7 เมษายน 2565 เวลา 15.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม ได้รับเกียรติเป็นวิทยากรบรรยายในหลักสูตร "ผู้บริหารระดับสูงด้านการค้าและการพาณิชย์ (Top Executive Program in Commerce and Trade หรือ TEPCoT) รุ่นที่ 14" ในหัวข้อ "ปฏิรูปอุตสาหกรรมไทย ภายใต้การเปลี่ยนแปลงของปัจจัยเเวดล้อมในโลก" ให้กับผู้เข้าอบรมซึ่งเป็นผู้บริหารระดับสูงทั้งจากหน่วยงานภาครัฐและเอกชน รวมถึงได้เเลกเปลี่ยนประสบการณ์ มุมมอง ทิศทางการพัฒนาด้านอุตสาหกรรมไทย โดยเฉพาะอย่างยิ่งอุตสาหกรรมยานยนต์และอุตสาหกรรมสมัยใหม่ ณ อาคารเรียน 10 ชั้น 2 มหาวิทยาลัยหอการค้าไทย
หลักสูตรผู้บริหารระดับสูงด้านการค้าและการพาณิชย์ เกิดขึ้นจากความร่วมมือระหว่าง มหาวิทยาลัยหอการค้าไทย กระทรวงพาณิชย์ กระทรวงอุตสาหกรรม กระทรวงการคลัง กระทรวงมหาดไทย และหอการค้าไทย เป็นหลักสูตรที่มีการเรียนรู้ร่วมกันระหว่างผู้บริหารระดับสูงของหน่วยงานทั้งจากภาครัฐ เอกชน และนักวิชาการ โดยนำประเด็นร่วมสมัยทางด้านการค้าและการพาณิชย์มาอภิปราย แลกเปลี่ยนความรู้ และถ่ายทอดประสบการณ์ และเชิญวิทยากรผู้ทรงคุณวุฒิและมีประสบการณ์จริงในเรื่องต่างๆ มาเป็นผู้นำการเรียนรู้ โดยอาศัย เครือข่ายความรู้ ที่จะเป็นการเสริมพลังความคิดให้กับผู้บริหารทั้งในภาครัฐและเอกชน
วันอาทิตย์ที่ 28 สิงหาคม 2565
“ทิพานัน” ชวนดาวน์โหลดแอปฯ SSO CONNECT MOBILE เช็กสิทธิประกันสังคมง่ายๆ ครอบคลุมทุกสิทธิ พร้อมแนะวิธีการลงทะเบียน ชี้รัฐบาลวางโครงสร้างพื้นฐานไว้พร้อมเพื่อให้เกิดสังคมดิจิทัล
“ทิพานัน” ชวนดาวน์โหลดแอปฯ SSO CONNECT MOBILE เช็กสิทธิประกันสังคมง่ายๆ ครอบคลุมทุกสิทธิ พร้อมแนะวิธีการลงทะเบียน ชี้รัฐบาลวางโครงสร้างพื้นฐานไว้พร้อมเพื่อให้เกิดสังคมดิจิทัล
วันที่ 28 สิงหาคม 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี กล่าว่า ตามที่รัฐบาลโดยพล.อ.ประยุทธ์ จันทร์โอชา รัฐมนตรีว่าการกระทรวงกลาโหม ได้วางโครงสร้างพื้นฐานด้านเทคโนโลยีไว้ และมีนโยบายให้นำเทคโนโลยีที่ทันสมัย ร่วมกับการใช้ประโยชน์จากข้อมูลขนาดใหญ่ของภาครัฐ (Big Data) มาพัฒนาในด้านต่างๆ  ซึ่งนายสุชาติ ชมกลิ่น รัฐมนตรีว่าการกระทรวงแรงงาน และผู้อำนวยการพรรคพลังประชารัฐ ในฐานะกำกับดูแลสำนักงานประกันสังคม จึงได้มีการพัฒนาระบบฐานข้อมูลให้มีความทันสมัยมากยิ่งขึ้น และอำนวยความสะดวกให้กับทั้งผู้ประกอบการ พนักงานลูกจ้าง ผู้ประกันตนและอื่นๆ สามารถตรวจสอบข้อมูลผู้ประกันตน ผ่านโทรศัพท์มือถือ โดยผู้ประกันตนไม่ต้องพกบัตรประกัน สังคมอีกต่อไป และไม่ต้องเดินทางมามาสอบถามให้เสียเวลา เพียงดาวน์โหลดแอปพลิเคชัน SSO CONNECT MOBILE ก็สามารถตรวจสอบข้อมูลต่างๆ ตลอดจนติดตามข่าวสารและบอกพิกัดศูนย์ประกันสังคมทั่วประเทศได้
น.ส.ทิพานัน กล่าวต่อว่า ซึ่งแอปพลิเคชัน SSO CONNECT MOBILE ซึ่งมีฟังก์ชันเด่นๆให้บริการผู้ประกันตนที่ครอบคลุมทุกสิทธิ ประกอบด้วย การตรวจสอบการส่งเงินสมทบ ตรวจสอบสถานพยาบาล เปลี่ยนสถานพยาบาลประจำปี ตรวจสอบยอดเงินทันตกรรมและตรวจสอบยอดเงินชราภาพ วิธีการดาวน์โหลดง่ายๆเข้าไปที่
Google play https://bit.ly/3wzGKzq
App Store https://apple.co/3cqrXjG
สำหรับวิธีการลงทะเบียนมีขั้นตอนดังนี้
1.เปิดแอปพลิเคชั่น กดคำว่า ลงทะเบียน อ่านเงื่อนไขข้อตกลงต่างๆ
2.กรอกข้อมูลส่วนตัวให้ครบถ้วน เช่น หมายเลขบัตรประจำตัวประชาชน หมายเลขโทรศัพท์ และตั้งรหัสผ่าน จากนั้นกดเพื่อขอรับรหัส OTP ที่ส่งมายังกล่องข้อความตามหมายเลขโทรศัพท์ให้ไว้
3.ได้รับรหัส OTP แล้วนำรหัสไปกรอกในช่องรหัส กดรับข่าวสารต่างๆ และกดยืนยัน
4.เสร็จแล้วกดเข้าสู่ระบบ โดยกรอกหมายเลขประจำตัวบัตรประชาชน และรหัสผ่าน
5.เข้าสู่ระบบเรียบร้อยแล้ว จะพบข้อมูลโดยสามารถเข้าไปตรวจสอบข้อมูลได้ตามฟังก์ชันต่างๆได้เลย
น.ส.ทิพานัน กล่าวต่ออีกว่า รัฐบาลมุ่งมั่นพัฒนาในทุกส่วนให้ทันสมัย ก้าวทันความเปลี่ยนแปลงเป็นการพัฒนาระบบเพื่อความสะดวกสบายในการใช้บริการในระบบประกันสังคม ตอบโจทย์ทุกไลฟ์สไตล์ กว่า 20 ล้านคน จึงขอเชิญชวนให้ผู้ประกันตนดาวน์โหลดแอปพลิเคชัน SSO CONNECT MOBILE และสามารถตรวจสอบข้อมูลเพิ่มเติมได้ที่ www.sso.go.th
“ถือเป็นการนำเทคโนโลยีมาใช้ร่วมกันกับนำบิ๊กดาต้า เพื่อเอื้ออำนวยความสะดวกให้ประชาชน ทั้งลดเวลา ลดค่าใช้จ่ายในการติดต่อประสานงานกับรัฐ สะท้อนถึงความมุ่งมั่นของรัฐบาลที่เดินหน้าเข้าสู่สังคมดิจิทัลอย่างสมบูรณ์ เพราะเป้าหมายของแอปนี้คือผู้ใช้แรงงานทุกคน”น.ส.ทิพานัน กล่าว
วันศุกร์ที่ 24 มิถุนายน 2565
วธ. รุก ขับเคลื่อน 9 MOU ให้เกิดผลสำเร็จ พร้อมแนะ กระตุ้น-ติดตาม-ประสานงานไปสู่ การเกิดผลสัมฤทธิ์อย่างแท้จริง
วธ. รุก ขับเคลื่อน 9 MOU ให้เกิดผลสำเร็จ พร้อมแนะ กระตุ้น-ติดตาม-ประสานงานไปสู่ การเกิดผลสัมฤทธิ์อย่างแท้จริง
วธ. รุก ขับเคลื่อน 9 MOU ให้เกิดผลสำเร็จ พร้อมแนะ กระตุ้น-ติดตาม-ประสานงานไปสู่ การเกิดผลสัมฤทธิ์อย่างแท้จริง
เมื่อเร็ว ๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะทำงานขับเคลื่อนการดำเนินงานภายใต้ข้อตกลงความร่วมมือ (MOU) ระหว่างกระทรวงวัฒนธรรม (วธ.) กับหน่วยงานต่าง ๆ โดยมีนางสาวเพชรรัตน์ สายทอง ผู้ช่วยปลัดกระทรวงวัฒนธรรม และคณะทำงาน ร่วมประชุม
ปลัด วธ. กล่าวว่า การทำบันทึกข้อตกลงระหว่างวธ.กับหน่วยงานต่าง ๆ ถือเป็นโอกาสในการสร้างความร่วมมือทางวิชาการ งานวิจัย ส่งเสริมและขับเคลื่อนโครงการหรือกิจกรรม ภายใต้กรอบการพัฒนา ด้านต่าง ๆ ตามวัตถุประสงค์ของบันทึกข้อตกลงนั้นให้เกิดผลสัมฤทธิ์และประโยชน์ร่วมกันอย่าง มีประสิทธิภาพ ทั้งนี้ บันทึกข้อตกลงที่อยู่ระหว่างดำเนินงานขับเคลื่อน มีจำนวนทั้งหมด 9 บันทึกข้อตกลง ประกอบด้วย 1) บันทึกข้อตกลงว่าด้วยความร่วมมือ “ส่งเสริมและคุ้มครองวิถีชีวิตวัฒนธรรมกลุ่มชาติพันธุ์” 2) บันทึกข้อตกลงความร่วมมือโครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน 3) บันทึกข้อตกลงความร่วมมือ ในการกำกับดูแลการนำเสนอเนื้อหารายการบนหลักสิทธิพื้นฐานของเด็กและเยาวชน สตรี คนพิการ ผู้สูงอายุ ผู้ด้อยโอกาส และผู้มีความหลากหลายทางเพศในกิจการกระจายเสียงและกิจการโทรทัศน์ 4) บันทึกข้อตกลงความร่วมมือการดำเนินงานป้องกันและแก้ไขปัญหาความรุนแรงต่อเด็ก สตรี และบุคคล ในครอบครัว 5) บันทึกความเข้าใจความร่วมมือด้านการส่งเสริมและพัฒนาทักษะ Digital resilience อย่างรอบด้านสำหรับเยาวชนไทย 6) บันทึกข้อตกลงความร่วมมือโครงการส่งเสริมโอกาส ความเสมอภาคและความเท่าเทียมทางการศึกษา “พาน้องกลับมาเรียน” 7) บันทึกข้อตกลงความร่วมมือการขับเคลื่อนการพัฒนาด้านสังคมศาสตร์ มนุษยศาสตร์ และศิลปกรรมศาสตร์ของประเทศ 8) บันทึกข้อตกลงความร่วมมือ สนับสนุนข้อมูลเพื่อจัดทำระบบสารสนเทศเพื่อการท่องเที่ยว 9) บันทึกความเข้าใจระหว่างกระทรวงวัฒนธรรมและหน่วยงานภาคีว่าด้วยความร่วมมือในการส่งเสริมทางการตลาดผลิตภัณฑ์วัฒนธรรมชุมชนไทย (CCPOT)
ปลัด วธ. แนะคณะทำงาน ให้ขับเคลื่อน วธ. เป็นตัวกลางในการกระตุ้น ติดตาม และประสานงานหน่วยงานที่ร่วมทำ MOU โดยใช้โมเดลการเป็นหน่วยงานดำเนินงานเชิงรุก วางแผนนโยบายและทำงาน ด้านวิชาการ เพื่อให้การทำงานเกิดผลสำเร็จอย่างสูงสุด นอกจากนี้ยังสามารถนำข้อมูลที่เป็นประโยชน์ในระหว่างการดำเนินงาน MOU ไปพัฒนาและต่อยอดการทำ MOU ร่วมกับหน่วยงานอื่น ๆ ให้เกิดประโยชน์ที่แตกต่างออกไป รวมถึงทำสรุปรายงานผลการขับเคลื่อนบันทึกความร่วมมือประจำปีงบประมาณ เพื่อแสดงให้เห็นว่า วธ. มีความเข้มแข็งในการเป็นหน่วยงานการดำเนินงานเชิงรุก มีนโยบายที่แข็งแรง จนนำไปสู่ การเกิด ผลสัมฤทธิ์อย่างแท้จริง
วันเสาร์ที่ 7 สิงหาคม 2564
รมว.เฮ้ง กระตุ้นเตือนนายจ้างรีบยื่นขอรับเงินเยียวยาผ่าน e – service เว็บไซต์ สปส.
รัฐมนตรีว่าการกระทรวงแรงงาน  กระตุ้นเตือนไปยังนายจ้างที่ยังไม่ได้ยื่นขอรับค่าชดเชยเยียวยาสามารถยื่นความประสงค์ขอรับเงินได้ที่ ระบบ e – service ของประกันสังคม
เมื่อวันที่ 7 สิงหาคม 2564 นายสุชาติ ชมกลิ่น รัฐมนตรีว่าการกระทรวงแรงงาน  เปิดเผยว่า ตามที่รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรี และกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้เห็นความยากลำบากและมีความห่วงใยพี่น้องแรงงานและผู้ประกอบการที่ได้รับผลกระทบจากสถานการณ์การแพร่ระบาดของโควิด-19 จึงมีมาตรการเยียวยาผู้ที่ได้รับผลกระทบจากการ “ล็อกดาวน์” ในพื้นที่สีแดงเข้ม 13 จังหวัด ได้แก่ กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร นราธิวาส ปัตตานี ยะลา และสงขลา เพิ่มเติม จังหวัดฉะเชิงเทรา ชลบุรี และพระนครศรีอยุธยา ครอบคลุม 9 ประเภทกิจการ นั้น ได้แก่ กิจการก่อสร้าง กิจการที่พักแรมบริการด้านอาหาร กิจกรรมศิลปะ ความบันเทิงและนันทนาการ กิจกรรมบริการด้านอื่น ๆ สาขาการขนส่งและสถานที่เก็บสินค้า สาขาขายส่งและการขายปลีก การซ่อมยานยนต์ สาขากิจกรรมการบริหารและบริการสนับสนุน สาขากิจกรรมวิชาชีพ วิทยาศาสตร์และกิจกรรมทางวิชาการ และสาขาข้อมูลข่าวสารและการสื่อสาร นั้น
นายสุชาติ กล่าวว่า สำหรับความคืบหน้าการเยียวยากลุ่มนายจ้างมาตรา 33 จำนวน 3,000 บาท ต่อลูกจ้างไม่เกิน 200 คน นั้น ขณะนี้มีนายจ้างได้ทยอยยื่นขอรับเงินชดเชยเข้ามาในระบบ e -service โดยในพื้นที่ 13 จังหวัดนั้นมีนายจ้างทั้งหมดประมาณ 180,000 ราย
ทั้งนี้ รมว.แรงงาน ยังได้สั่งการให้สำนักงานประกันสังคม เร่งประชาสัมพันธ์กระตุ้นเตือนไปยังนายจ้างที่ยังไม่ได้ยื่นขอรับค่าชดเชยเยียวยาสามารถยื่นความประสงค์ขอรับเงินได้ที่ ระบบ e – service ของประกันสังคม จากนั้นปริ้นข้อมูลแบบรับการเยียวยาแล้วกรอกข้อมูลตามแบบฟอร์ม ส่งกลับมาให้ประกันสังคมโดยถ้าเป็นนายจ้างที่เป็นนิติบุคคลต้องแนบเลขบัญชีธนาคารกลับมาด้วย แต่ถ้าเป็นนายจ้างบุคคลธรรมดาให้นายจ้างผูกพร้อมเพย์กับบัตรประชาชนเพื่อประกันสังคมจะได้โอนเงินให้โดยเร็ว
” รัฐบาล กระทรวงแรงงาน และหน่วยงานที่เกี่ยวข้อง มีความห่วงใยและเห็นความสำคัญของนายจ้าง ลูกจ้าง ผู้ประกอบการในพื้นที่สีแดงทุกจังหวัด และเข้าใจดีว่าสถานการณ์การแพร่ระบาดของโควิด-19 ในครั้งนี้ทำให้ทุกคน ทุกกลุ่ม และหลายกิจการได้รับความเดือดร้อนตาม ๆ กัน จึงอยากให้นายจ้างได้รีบยื่นขอรับเงินเยียวยา อย่างน้อยจะช่วยบรรเทาเพื่อลดผลกระทบในเบื้องต้น และช่วยประคองให้ธุรกิจเดินหน้าต่อไปได้ ตามเจตนารมย์ของรัฐบาลที่จะฟื้นฟูระบบเศรษฐกิจให้เดินได้ โดยไม่ทิ้งใครไว้ข้างหลัง”นายสุชาติ กล่าวในท้ายสุด
วันอาทิตย์ที่ 14 พฤศจิกายน 2564
กรมทางหลวง รายงานสถานการณ์อุทกภัยบนทางหลวงประจำวันที่ 14 พฤศจิกายน 2564  เวลา 12.30 น.
รถทุกชนิดผ่านได้ ทล. อัพเดทเข้าสู่โหมดสัญจรปกติ จัดเจ้าหน้าที่อำนวยความสะดวกด้านจราจร เตรียมพร้อมเฝ้าระวัง 24 ชม.
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้ติดตามสถานการณ์อุทกภัยอย่างใกล้ชิดในช่วงหลายวันที่ผ่านพร้อมกำชับให้เตรียมพร้อมและเฝ้าระวัง 24 ชั่วโมง เนื่องจากวันนี้ 14 พฤศจิกายน 2564 กรมอุตุนิยมวิทยาได้ออกประกาศว่ายังฝนตกหนักถึงหนักมากและคลื่นลมแรงบริเวณภาคใต้ โดยจังหวัดที่คาดว่าจะมีฝนตกหนักบางแห่ง ได้แก่ บริเวณจังหวัดเพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช นราธิวาส ระนอง พังงา ภูเก็ต และกระบี่ พร้อมฝากให้ประชาชนบริเวณพื้นที่เสี่ยงภัยระวังอันตรายจากฝนที่ตกหนักถึงหนักมาก และฝนที่ตกสะสม ซึ่งอาจทำให้เกิดน้ำท่วมฉับพลัน น้ำป่าไหลหลาก และน้ำล้นตลิ่ง สำหรับการจราจรบนทางหลวงหมายเลข 41 ช่วงเขาบ่อ - ท่าทอง พื้นที่อำเภอทุ่งตะโก จังหวัดชุมพร ขณะนี้ได้กลับเข้าสู่สภาวะปกติและเปิดให้รถทุกชนิดสัญจรได้ทั้งขาขึ้นและขาล่องเนื่องจากระดับน้ำลดลงแล้ว แต่สภาพอากาศมืดคลึ้มมีฝนตกบางช่วง จึงกำชับให้จัดเจ้าหน้าที่เฝ้าระวังและอำนวยความสะดวกปลอดภัยด้านการจราจรให้กับประชาชนในการเดินทางตามข้อสั่งการของรัฐมนตรีว่าการกระทรวงคมนาคม
สำหรับสถานการณ์วันนี้ 14 พฤศจิกายน 2564 เวลา 12.30 น. พบทางหลวงถูกน้ำท่วม ดินสไลด์ จำนวน 4 จังหวัด 4 สายทาง โดยเส้นทางที่ได้รับผลกระทบจากน้ำท่วมจะมีเจ้าหน้าที่คอยอำนวยความสะดวกด้านการจราจร ได้แก่
1. ทล.3178 ช่วงเพชรบุรี - บ้านแหลมฝั่งตะวันออก กม. ที่ 10+700 - 10+900 ระดับน้ำสูง 10 เซนติเมตร พื้นที่ อำเภอบ้านแหลม จังหวัดเพชรบุรี
2. ทล.3094 ช่วงทางเข้านครชัยศรี กม. ที่ 0+000 - 1+894 ขาเข้าและขาออก ระดับน้ำสูง 20 เซนติเมตร พื้นที่ อำเภอนครชัยศรี จังหวัดนครปฐม
3. ทล.327 ช่วงสี่แยกปฐมพร - แยกหมอเล็ก กม. ที่ 1+100 - 2+000 ระดับน้ำสูง 15 เซนติเมตร พื้นที่อำเภอเมือง จังหวัดชุมพร
4 ทล.4191 ช่วงไชยา - เขาหลัก กม. ที่ 2+697 - 3+102 ระดับน้ำสูง 5 เซนติเมตร พื้นที่อำเภอไชยา จังหวัดสุราษฎร์ธานี
ทั้งนี้ ขอให้ประชาชนผู้ใช้เส้นทางเดินทางด้วยความระมัดระวังเพื่อความปลอดภัย พร้อมขอให้ปฏิบัติตามป้ายเตือน ป้ายแนะนำและคำแนะนำของเจ้าหน้าที่อย่างเคร่งครัด และหากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สำนักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง โทร.1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1
วันศุกร์ที่ 12 สิงหาคม 2565
เยาวชน เฮ รมว.สุชาติ ส่งผู้ช่วยมอบรางวัลการแข่งขันทักษะฝีมือแรงงานแห่งชาติ ระดับภาค
กรมพัฒนาฝีมือแรงงาน กระทรวงแรงงาน จัดงานมอบรางวัลให้เยาวชนคนเก่งจากการแข่งขันทักษะฝีมือแรงงาน ครั้งที่ 29
วันพฤหัสบดีที่ 10 กุมภาพันธ์ 2565
โฆษกรัฐบาลเผย นายกฯ ยินดีนักกีฬาทีมชาติไทย ทำผลงานได้ตามเป้าหมายที่คาดหวังไว้ ในกีฬาโอลิมปิกฤดูหนาว “ปักกิ่ง 2022” (Olympic Games Beijing 2022) รัฐบาลพร้อมส่งเสริมศักยภาพนักกีฬาไทยอย่างต่อเนื่อง
โฆษกรัฐบาลเผย นายกฯ ยินดีนักกีฬาทีมชาติไทย ทำผลงานได้ตามเป้าหมายที่คาดหวังไว้ ในกีฬาโอลิมปิกฤดูหนาว “ปักกิ่ง 2022” (Olympic Games Beijing 2022) รัฐบาลพร้อมส่งเสริมศักยภาพนักกีฬาไทยอย่างต่อเนื่อง
วันที่ 10 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามการแข่งขันกีฬาโอลิมปิกฤดูหนาว ครั้งที่ 24 ณ กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ 2565 พร้อมให้กำลังใจและเชิญชวนประชาชนร่วมส่งแรงเชียร์นักกีฬาไทยทั้ง 4 คนในการแข่งขันครั้งนี้
โดยล่าสุดเมื่อวันที่ 8 กุมภาพันธ์ 2565 นายมรรค จันเหลือง สามารถทำผลงานได้ตามเป้าหมายที่คาดหวังไว้ ด้วยการติดอันดับที่ 3 ของนักกีฬาจากทวีปเอเชีย และเข้าเส้นชัยเป็นอันดับที่ 52 จากนักกีฬาทั้งหมด 90 คน ด้วยเวลา 3 นาที 2.12 วินาที ในรายการการแข่งขัน สปริ๊นท์ฟรีสไตล์ ระยะ 1,500 เมตร ชาย รอบคัดเลือก (Men’s sprint) และอันดับที่ 61 ในรายการการแข่งขัน สกีแอธลอน 30 กิโลเมตร ชาย (Men’s 30km skiathlon) ด้าน นางสาวคาเรน จันเหลือง ทำอันดับที่ 61 ด้วยเวลา 3 นาที 36 วินาที ในรายการการแข่งขัน สปริ๊นท์ฟรีสไตล์ ระยะ 1,500 เมตร หญิง รอบคัดเลือก (Women’s sprint)
โฆษกรัฐบาลกล่าวเพิ่มเติมว่า การส่งนักกีฬาทีมชาติไทยเข้าร่วมการแข่งขันกีฬาโอลิมปิกฤดูหนาวครั้งนี้ นับเป็นความสำเร็จอีกขั้นในการส่งเสริมทักษะของนักกีฬาไทย ซึ่งทางรัฐบาลและการกีฬาแห่งประเทศไทยได้ให้การสนับสนุนมาอย่างต่อเนื่อง มีการเก็บตัวฝึกซ้อมที่ประเทศฝรั่งเศสและอิตาลีเพื่อเตรียมความพร้อมทั้งด้านร่างกายและจิตใจ โดยเฉพาะการติดตามและดูแลด้านวิทยาศาสตร์การกีฬาอย่างเต็มศักยภาพ รวมทั้งได้ประเมินผลการฝึกซ้อมก่อนการแข่งขันจริง ตลอดจนแยกตัวฝึกซ้อม เนื่องจากต้องรักษาระยะห่างเพื่อป้องกันการแพร่ระบาดของโควิด-19 ซึ่งได้ทำตามมาตรการของแต่ละประเทศอย่างเคร่งครัด
“นายกรัฐมนตรีได้ให้กำลังใจนักกีฬาทีมชาติไทย และทีมงานที่เกี่ยวข้องทุกภาคส่วน เชื่อมั่นในความตั้งใจ อุตสาหะของนักกีฬาทุกคนที่ได้ร่วมไปแข่งขันในฐานะตัวแทนของประเทศ แม้ไทยจะไม่ได้เชี่ยวชาญในประเภทกีฬาฤดูหนาว แต่ถือเป็นความภาคภูมิใจของทีมชาติไทยที่สามารถส่งนักกีฬาเข้าร่วมได้ทั้งหมด 4 คน แสดงให้เห็นถึงศักยภาพด้านกีฬาของประเทศไทยที่สามารถพัฒนาได้อย่างต่อเนื่องในทุกประเภท ขอร่วมติดตามและจะเป็นกำลังใจเชียร์กับการแข่งขันในรายการต่อไป พร้อมขอให้ทำหน้าที่อย่างเต็มกำลัง สุดความสามารถตามที่ได้ฝึกซ้อมและคาดหวังไว้ เชื่อมั่นว่านักกีฬาทุกคนจะได้รับประสบการณ์ที่ดีเพื่อพัฒนาในการแข่งขันครั้งต่อไป” นายธนกรฯ กล่าว
ทั้งนี้ โปรแกรมการแข่งขันของนักกีฬาทีมชาติไทยจะเหลืออีกทั้งหมด 5 รายการ โดยนางสาวมิดา ฟ้า ใจมั่น จะเข้าแข่งขันอีก 1 รายการ คือ อัลไพน์ สลาลม ในวันนี้ (9 กุมภาพันธ์) ส่วนนางสาวคาเรน จันเหลือง จะเข้าแข่งขันอีก 1 รายการ คือ คลาสสิก 10 กิโลเมตร ในวันที่ 10 กุมภาพันธ์ ด้านนายมรรค จันเหลือง จะเข้าแข่งขันอีก 2 รายการ ได้แก่ คลาสสิก 15 กิโลเมตร ในวันที่ 11 กุมภาพันธ์ และ ฟรีสไตล์ 50 กิโลเมตร ในวันที่ 19 กุมภาพันธ์ และนายนิโคล่า ซานอน จะเข้าแข่งขันอีก 1 รายการ คือ อัลไพน์ สลาลม ในวันที่ 13 และ 16 กุมภาพันธ์ ซึ่งถ่ายทอดสดผ่านทาง T Sports 7 ระบบดิจิทัล ของการกีฬาแห่งประเทศไทยและช่องทางอื่น ๆ
วันเสาร์ที่ 10 กรกฎาคม 2564
รัฐบาลเร่งเดินหน้าจัดหาวัคซีนโควิด-19 ทั้งวัคซีนหลักและวัคซีนทางเลือก ตามแผนการจัดหาวัคซีนโควิด-19 ให้ได้ 150 ล้านโดสในกลางปี 2565
รัฐบาลเร่งเดินหน้าจัดหาวัคซีนโควิด-19 ทั้งวัคซีนหลักและวัคซีนทางเลือก ตามแผนการจัดหาวัคซีนโควิด-19 ให้ได้ 150 ล้านโดสในกลางปี 2565 ตามนโยบายจัดหาวัคซีนให้มากที่สุดและฉีดให้ประชาชนให้เร็วที่สุด ในกทม.ฉีดแล้วเกือบ 4 ล้านโดส
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า แนวทางในการจัดหาวัคซีนของประเทศไทยนั้นยังเป็นไปตามกรอบแผนการจัดหาวัคซีนโควิด-19 จำนวน 150 ล้านโดสภายในกลางปี 2565 เพื่อให้ประชาชนทุกกลุ่มสามารถเข้าถึงวัคซีนอย่างทั่วถึง โดยมติ ครม. ที่ผ่านมา ได้เร่งรัดให้มีการจัดหาวัคซีน ทั้งวัคซีนหลักและวัคซีนทางเลือก โดยเน้นการจัดหาวัคซีนที่มีการใช้เทคโนโลยีที่หลากหลายด้วย เพื่อรองรับสถานการณ์การกลายพันธ์ของเชื้อโควิดที่กำลังทวีความรุนแรงขึ้นอีกครั้งทั่วโลก
นายอนุชาฯ กล่าวว่า จากข้อมูลล่าสุดขณะนี้ ประเทศไทยมีการจัดหาและดำเนินการเจรจาวัคซีนหลักไปแล้วมากกว่า 105.5 ล้านโดส และมีแผนการจัดหาวัคซีนป้องกันโควิด-19 เพื่อให้สามารถจัดหาวัคซีนที่เป็นวัคซีนหลักให้แก่ประชาชนให้ครบ 150 ล้านโดส ภายในไม่เกินกลางปี 2565 ซึ่งวัคซีนหลักนั้นจะเป็นวัคซีนที่รัฐบาลจัดหาและประชาชนสามารถเข้าถึงได้ฟรีโดยไม่เสียค่าใช้จ่าย ซึ่งวัคซีนหลักในปัจจุบันประกอบไปด้วย AstraZeneca, Sinovac, Pfizer และ Johnson & Johnson
ส่วนวัคซีนทางเลือกนั้นเอกชนเป็นผู้จัดหา โดยองค์การเภสัชกรรมเป็นตัวกลางในการทำสัญญากับผู้ผลิต เนื่องจาก ณ ขณะนี้ ผู้ผลิตมีเจตจำนงชัดเจนว่าในภาวะที่มีการระบาดในปัจจุบัน ผู้ผลิตจะดำเนินการส่งมอบวัคซีนโควิด-19 ผ่านหน่วยงานรัฐบาลในแต่ละประเทศเท่านั้น เนื่องจากวัคซีนที่ใช้อยู่ เป็นการใช้ในภาวะฉุกเฉิน โดยได้มีการเจรจากับผู้ผลิตเพื่อเตรียมนำวัคซีนเข้ามาอย่างน้อย 10 ล้านโดส ซึ่งวัคซีนทางเลือกในปัจจุบัน ประกอบด้วย Sinopharm และ Moderna ซึ่งเป็นวัคซีนทางเลือกที่ประชาชนต้องเสียค่าใช้จ่ายให้ทางเอกชน ทั้งนี้ วัคซีน Sinopharm เป็นวัคซีนทางเลือกที่ได้เริ่มฉีดให้กับประชาชนแล้ว ซึ่งราชวิทยาลัยจุฬาภรณ์ได้ฉีดให้แก่ประชาชนไปแล้วกว่า 2 ล้านโดส
“การจัดหาวัคซีนหลักโดยรัฐบาลนั้น รัฐบาลจะเป็นผู้ดำเนินการเพื่อให้บริการฉีดวัคซีนแก่ประชาชนโดยประชาชนไม่เสียค่าใช้จ่ายใดๆทั้งสิ้น ส่วนวัคซีนทางเลือกนั้น เป็นการเปิดช่องทางเลือกให้แก่ประชาชนเพื่อให้สอดคล้องกับความต้องการและความสมัครใจของตนเอง โดยมีค่าใช้จ่ายตามที่เอกชนกำหนด ตามนโยบายของรัฐบาลในการจัดหาวัคซีนให้มากที่สุดและฉีดให้ประชาชนให้เร็วที่สุด ทั้งนี้ ยอดสะสมการฉีดวัคซีนป้องกันโรคโควิด-19 ตั้งแต่วันที่ 28 ก.พ. - 9 ก.ค. 2564 รวมทั้งสิ้น 12,403,255 โดส แบ่งเป็นผู้ที่ได้รับวัคซีนเข็มที่ 1 จำนวน 9,156,006 ราย และผู้ที่ได้รับวัคซีนเข็มที่ 2 จำนวน 3,247,248 ราย นอกจากนี้ การฉีดวัคซีนป้องกันโรคโควิด-19 ในพื้นที่กรุงเทพมหานคร มียอดสะสมเกือบ 4 ล้านโดสแล้ว แบ่งเป็นผู้ที่ได้รับวัคซีนเข็มที่ 1 จำนวน 2,196,456 ราย และผู้ที่ได้รับวัคซีนครบ 2 เข็มจำนวน 895,830 ราย” นายอนุชา กล่าว
-----------------------
วันเสาร์ที่ 28 สิงหาคม 2564
“โฆษกรัฐบาล”เผย นายกฯ ห่วงผู้ประสบภัยน้ำท่วม-น้ำหลาก กำชับทุกส่วนราชการเตรียมพร้อมแผนเผชิญเหตุ พร้อมเข้าช่วยเหลือได้ทันที
“โฆษกรัฐบาล”เผย นายกฯ ห่วงผู้ประสบภัยน้ำท่วม-น้ำหลาก กำชับทุกส่วนราชการเตรียมพร้อมแผนเผชิญเหตุ พร้อมเข้าช่วยเหลือได้ทันที
วันนี้ 28 ส.ค. 64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า จากสถานการณ์น้ำท่วมในหลายพื้นที่ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้สั่งการไปยังทุกส่วนราชการให้เตรียมแผนการเคลื่อนย้ายคนและสัตว์ในพื้นที่เสี่ยงน้ำท่วมไปยังพื้นที่ปลอดภัย หลังกองอำนวยการน้ำแห่งชาติและกรมอุตุนิยมวิทยา ได้ออกประกาศเฝ้าระวังพื้นที่เสี่ยงน้ำหลาก ดินถล่ม น้ำล้นอ่างเก็บน้ำและน้ำล้นตลิ่ง ในช่วงวันที่ 25 - 30 สิงหาคม 2564 โดยประกาศของกองอำนวยการน้ำแห่งชาติ ฉบับที่ 8/2564ได้ประกาศเตือน เฝ้าระวังพื้นที่เสี่ยงน้ำหลาก ดินถล่ม น้ำล้นอ่างเก็บน้ำ และน้ำล้นตลิ่ง บริเวณประเทศไทยตอนบน - ภาคใต้ฝั่งตะวันตก ในช่วงวันที่ 26 ส.ค. - 3 ก.ย. จากร่องมรสุมจะเลื่อนลงมาพาดผ่านภาคเหนือ ภาคกลาง และภาคตะวันออกเฉียงเหนือ ทำให้ประเทศไทยมีฝนตกหนักถึงหนักมากบางแห่ง มีพื้นที่เสี่ยงเฝ้าระวังน้ำหลาก ดินถล่ม ภาคเหนือในจังหวัดแม่ฮ่องสอน เชียงใหม่ เชียงราย พะเยา น่าน แพร่ อุตรดิตถ์ และพิษณุโลก ภาคตะวันออกเฉียงเหนือในจังหวัดเลย บึงกาฬ สกลนคร หนองคาย อำนาจเจริญ และอุดรธานี ภาคตะวันออก จังหวัดนครนายก ปราจีนบุรี จันทบุรี และตราด ภาคตะวันตก จังหวัดกาญจนบุรี และภาคใต้ จังหวัดชุมพร สุราษฎร์ธานี ระนอง พังงา และภูเก็ต นอกจากนี้ ระดับน้ำในลำน้ำมีแนวโน้มเพิ่มสูงขึ้นล้นตลิ่งและท่วมขังบริเวณที่ลุ่มต่ำ รวมทั้งเฝ้าระวังระดับน้ำในแม่น้ำโขงเปลี่ยนแปลงอย่างฉับพลัน บริเวณ 8 จังหวัดริมแม่น้ำโขง ตั้งแต่จังหวัดเชียงรายจนถึงอุบลราชธานี ทั้งนี้ สอดคล้องกับกรมอุตุนิยมวิทยา ได้พยากรณ์อากาศระหว่างวันที่ 26 สิงหาคม 2564 - 1 กันยายน 2564 ประเทศไทยจะมีฝนตกต่อเนื่องและมีฝนตกหนักถึงหนักมากบางแห่ง ซึ่งอาจทำให้เกิดน้ำท่วมฉับพลัน น้ำป่าไหลหลากได้
นายธนกร กล่าวอีกว่า นายกรัฐมนตรียังกำชับให้ศูนย์ป้องกันและบรรเทาสาธารณภัยเขตในจังหวัดที่เป็นพื้นที่เสี่ยงภัย ติดตามสภาพอากาศและสภาพน้ำตลอด 24 ชั่วโมง พร้อมให้ซักซ้อมแผนเผชิญเหตุ เตรียมความพร้อมบุคลากร เครื่องจักรเครื่องมือ และระบบสื่อสารสำรอง จัดชุดเคลื่อนที่เร็วเพี่ออพยพประชาชนรวมถึงสัตว์เลี้ยงได้ทันทีหากเกิดสถานการณ์ ขณะเดียวกันขอให้ประชาชนที่มีความจำเป็นต้องเดินทางไปในพื้นที่เสี่ยงหรือพื้นที่ใกล้เคียงติดตามข่าวสารและปฏิบัติตามคำแนะนำของภาครัฐอย่างเคร่งครัดด้วย ทั้งนี้ ประชาชนสามารถติดตามได้ตลอด 24 ชั่วโมงที่เว็บไซต์ สำนักพยากรณ์อากาศ กรมอุตุนิยมวิทยาสำนักพยากรณ์อากาศ http://www.metalarm.tmd.go.th/monitor/thailand และ ศูนย์อำนวยการน้ำแห่งชาติ http://nwcc.onwr.go.th/ ซึ่งจะมีการประชาสัมพันธ์และแจ้งเตือนสถานการณ์น้ำและพื้นที่ที่คาดว่าจะได้รับผลกระทบให้ประชาชนได้ทราบล่วงหน้าด้วย
-----------------
วันอังคารที่ 20 กรกฎาคม 2564
ปรับ! “ยิ่งใช้ยิ่งได้” เพิ่มวงเงินคำนวณสิทธิ e-Voucher เป็น 10,000 บาท/คน/วัน พร้อมขยายระยะเวลาใช้จ่ายถึง 30 พฤศจิกายน  2564
ปรับ! “ยิ่งใช้ยิ่งได้” เพิ่มวงเงินคำนวณสิทธิ e-Voucher เป็น 10,000 บาท/คน/วัน พร้อมขยายระยะเวลาใช้จ่ายถึง 30 พฤศจิกายน  2564
(20  ก.ค. 64 )  นายอนุชา บูรพชัยศรี โฆษกประจำสำนักนายกรัฐมนตรี เผยที่ประชุมคณะรัฐมนตรีอนุมัติการเปลี่ยนแปลงโครงการ “ยิ่งใช้ยิ่งได้”  ดังนี้
1.ขยายระยะเวลาการใช้จ่ายเพื่อซื้อสินค้าหรือรับบริการที่ได้รับการสนับสนุน  e-Voucher  จากเดิมระหว่าง 1 ก.ค.- 30 ก.ย.2564  เป็นตั้งแต่ 1 ก.ค.-30 พ.ย.2564
2.เพิ่มวงเงินใช้จ่ายสูงสุดที่จะนำมาคำนวณสิทธิ ไม่เกิน 10,000 บาท/คน/วัน ตั้งแต่วันที่ 15 ก.ค. -30 พ.ย.  โดยยังจำกัดวงเงินใช้จ่ายสูงสุดที่จะนำมาคำนวณสิทธิ  e-Voucher  ไม่เกิน60,000 บาทต่อคน
3. ปรับลดจำนวนกลุ่มเป้าหมายของโครงการ ฯ จากเดิมที่ไม่เกิน  4 ล้านคน เป็น “ไม่เกิน 1.4 ล้าน”คน ทำให้กรอบวงเงินโครงการ  ฯ ลดลงจาก 28,000 ล้านบาท เป็น 9,800 ล้านบาท หรือลดลงประมาณ 18,200 ล้านบาท
ทั้งนี้ โฆษกประจำสำนักนายกรัฐมนตรีกล่าวว่า มีการคาดการณ์ว่า จากการประกาศข้อกำหนดของ ศบค. ที่ผ่านมา ซึ่งให้ห้างสรรพสินค้า ศูนย์การค้า คอมมูนิตี้มอลล์หรือสถานประกอบการที่มีลักษณะคล้ายกัน ในเขตพื้นที่กรุงเทพมหานครและปริมณฑล และ ในพื้นที่ 4 จังหวัดภาคใต้ของประเทศ เปิดดำเนินการได้ถึงเวลา 20.00 น. และเปิดให้เฉพาะการจำหน่ายสินค้าอุปโภคบริโภคที่จำเป็นต่อการดำรงชีวิต ระยะเวลาอย่างน้อย 14 วัน รวมทั้งร้านค้าและร้านอาหารที่เข้าร่วมโครงการที่อยู่ในห้างสรรพสินค้าต้องปิดชั่วคราว จึงมีผลให้อาจจะมีผู้ใช้สิทธิ์น้อยลง จึงมีการปรับเปลี่ยนโครงการเพื่อความเหมาะสมด้วย
....
วันพุธที่ 9 กุมภาพันธ์ 2565
นายกฯ ปลื้ม ผลโพลชี้คนไทยเข้าใจประโยชน์จากความสัมพันธ์ไทย - ซาอุฯ ดีต่อจังหวัดชายแดนใต้
.....
น.ส.รัชดา ธนาดิเรก รองโฆษกรัฐบาล เผยผลสำรวจ SUPER POLL เรื่อง “ฟื้นสัมพันธ์ ไทย - ซาอุฯ ความหวัง ความห่วงใย ชายแดนใต้” จาก 1,137 ตัวอย่าง ระหว่าง 1 – 4 ก พ. ที่ผ่านมา
.
วันอาทิตย์ที่ 29 สิงหาคม 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 7
คัดเลือกมาจากร้านอาหารบริเวณแนวสายทางรถไฟฟ้าในความรับผิดชอบของ รฟม.
วันนี้ (29 สิงหาคม 2564) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื่อไวรัส COVID - 19 ภายใต้กิจกรรม “กล่องทันใจเติมความสุขให้ประชาชน ครั้งที่ 2” เป็นวันที่ 7 โดยได้มอบอาหารกล่อง จำนวน 1,000 กล่อง เพื่อแจกจ่ายให้แก่ประชาชนบริเวณหน้าร้านค้า ทั้งนี้ อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้าในความรับผิดชอบของ รฟม. ดังนี้
พิกัดร้านค้า
1. ร้านบะหมี่บ้านโป่ง เจ๊แดง อยู่บริเวณใกล้ทางออก 3 สถานีลาดพร้าว รถไฟฟ้ามหานคร สายเฉลิมรัชมงคล (MRT สายสีน้ำเงิน) ติดถนนลาดพร้าว ระหว่างซอย 15 และ 17
พิกัดร้าน https://goo.gl/maps/vLjfvpDEBUocrkHH8
2. ร้านสวัสดิการ อตก. คุณตุ้ม อยู่บริเวณสถานีกำแพงเพชร รถไฟฟ้ามหานคร สายเฉลิมรัชมงคล (MRT สายสีน้ำเงิน) ใกล้ธนาคาร ธกส.
พิกัดร้าน https://goo.gl/maps/ddinPLMyPjF2Spgm9
3. ร้าน Factory หมูกระทะ อยู่บริเวณสถานีบางโพ รถไฟฟ้ามหานคร สายเฉลิมรัชมงคล (MRT สายสีน้ำเงิน) ติดถนนประชาราษฎร์ สาย 1 ตรงข้ามสถานีดับเพลิง บางโพ
พิกัดร้าน https://goo.gl/maps/svWXhyoZGSw21GST9
4. ร้านบิงซูนม 6 ฮาลาลพระราม 9 อยู่บริเวณสถานีรามคำแหง 12 โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) ติดติดถนนรามคำแหง ใกล้แยกถนนพระราม 9 ตัดกับถนนรามคำแหง
พิกัดร้าน https://g.page/bingsu-nom6-halal-bangkok?share
5. ร้านราดหน้า นายชุน อยู่บริเวณ สถานี กกท. โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) ทางออกที่ 4 การกีฬาแห่งประเทศไทย (กกท.)
พิกัดร้าน https://goo.gl/maps/tTF2W78JbeZ9J7HS7
ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดำเนินมาอย่างต่อเนื่อง โดยได้จัดขึ้นเป็นครั้งที่ 2 หลังจากครั้งแรก รฟม. ได้สนับสนุนร้านอาหารตามแนวสายทางรถไฟฟ้าเพื่อมอบแก่บุคลากรทางการแพทย์และโรงพยาบาลสนาม จำนวน 8,000 กล่อง และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 จำนวน 8,000 กล่อง รวมจำนวนทั้งสิ้น 16,000 กล่อง โดยมีระยะเวลาดำเนินกิจกรรมตั้งแต่วันที่ 23 – 30 สิงหาคม 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
วันอังคารที่ 12 ตุลาคม 2564
กระทรวงเกษตรฯ เผยหลักเกณฑ์การช่วยเหลือตามระเบียบกระทรวงการคลังฯ สำหรับเกษตรกรที่ได้รับความเสียหายจากอุทกภัย
กระทรวงเกษตรฯ เผยหลักเกณฑ์การช่วยเหลือตามระเบียบกระทรวงการคลังฯ สำหรับเกษตรกรที่ได้รับความเสียหายจากอุทกภัย ยืนยันพร้อมให้การดูแลเกษตรกรอย่างทั่วถึงและเป็นธรรม
กระทรวงเกษตรฯเผยหลักเกณฑ์การช่วยเหลือตามระเบียบกระทรวงการคลังฯสำหรับเกษตรกรที่ได้รับความเสียหายจากอุทกภัยยืนยันพร้อมให้การดูแลเกษตรกรอย่างทั่วถึงและเป็นธรรม
นายฉันทานนท์วรรณเขจรเลขาธิการสำนักงานเศรษฐกิจการเกษตรในฐานะโฆษกกระทรวงเกษตรและสหกรณ์เปิดเผยว่ากระทรวงเกษตรและสหกรณ์ได้กำหนดหลักเกณฑ์การช่วยเกษตรกรโดยยึดตาม“หลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตรผู้ประสบภัยพิบัติกรณีฉุกเฉินพ.ศ. 2564”ซึ่งเป็นไปตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินโดยการช่วยเหลือเกษตรกรนั้นจะดำเนินการช่วยเหลือแก่เกษตรกรผู้ประสบภัยพิบัติที่ขึ้นทะเบียนและปรับปรุงทะเบียนกับหน่วยงานที่กำกับดูแลแต่ละด้านของกระทรวงเกษตรและสหกรณ์ก่อนเกิดภัยพิบัติแล้วเท่านั้นทั้งนี้เพื่อให้การช่วยเหลือเป็นไปด้วยความถูกต้องโปร่งใสและเป็นธรรมและตรวจสอบได้โดยที่ผ่านมากระทรวงเกษตรและสหกรณ์ได้มีการแจ้งให้เกษตรกรทั้งด้านพืชปศุสัตว์ประมงขึ้นทะเบียนหรือปรับปรุงทะเบียนเกษตรกรให้เป็นปัจจุบันตามกรอบระยะเวลาการขึ้นทะเบียนและปรับปรุงทะเบียนเกษตรกรเพื่อสิทธิประโยชน์เกษตรกรและยืนยันสถานภาพในการรับการช่วยเหลือเยียวยารวมถึงสิทธิประโยชน์ต่างๆจากมาตรการช่วยเหลือของภาครัฐบาล
สำหรับหลักเกณฑ์วิธีการเงื่อนไขการช่วยเหลือประกอบด้วยด้านพืชไม่เกินครัวเรือนละ30ไร่ได้แก่ข้าวไร่ละ1,340บาทพืชไร่และพืชผักไร่ละ1,980บาทไม้ผลไม้ยืนต้นและอื่นๆไร่ละ4,048บาทด้านประมง(สัตว์น้ำ)ได้แก่ปลาทุกชนิด/สัตว์น้ำอื่นไร่ละ4,682บาทไม่เกินรายละ5ไร่กุ้ง/หอยทะเลไร่ละ11,780บาทไม่เกินรายละ5ไร่และกระชัง/บ่อซีเมนต์ตรม.ละ368บาทไม่เกินรายละ80ตรม.
ด้านปศุสัตว์ได้แก่โคตัวละ13,000 – 35,000บาท(ไม่เกินรายละ5ตัว)กระบือตัวละ15,000 – 39,000บาท(ไม่เกินรายละ5ตัว)สุกรตัวละ1,500 – 3,000บาท(ไม่เกินรายละ10ตัว)แพะ/แกะตัวละ1,500 – 3,000บาท(ไม่เกินรายละ10ตัว)ไก่พื้นเมือง/ไก่งวงตัวละ30–80บาท(ไม่เกินรายละ300ตัว)ไก่ไข่/เป็ดไข่ตัวละ30 – 100บาทรายละไม่เกิน1,000ตัว)ไก่เนื้อตัวละ20 - 50บาท(ไม่เกินรายละ1,000ตัว)เป็ดเนื้อ/เป็นเทศตัวละ30 - 80บาท(ไม่เกินรายละ1,000ตัว)นกกระทาตัวละ10 – 30บาท(ไม่เกินรายละ1,000ตัว)นกกระจอกเทศตัวละ2,000บาท(ไม่เกินรายละ10ตัว)และห่านตัวละ100บาท(ไม่เกินรายละ300ตัว)
ทั้งนี้รัฐมนตรีว่าการกระทรวงเกษตรและสหกรณ์ได้มอบหมายทุกหน่วยงานในพื้นที่ติดตามสถานการณ์และหลังจากที่สถานการณ์คลี่คลายแล้วจะได้มีการลงพื้นที่สำรวจต่อเนื่องให้คำแนะนำเกษตรกรทั้งการวางแผนการเพาะปลูกให้สอดคล้องกับสถานการณ์น้ำในพื้นที่สนับสนุนพันธุ์ไม้ผลไม้ยืนต้นเมล็ดพันธุ์ผักสารชีวภัณฑ์เป็นต้น